hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Գեղանկարիչ Սեյրան Սողոմոնյանը` Սերոն,  արցախյան երկրորդ պատերազմի լուրն առնելուն պես  ընկերների հետ կամավոր մեկնել է ռազմաճակատ:
Պատերազմից վերադառնալուց հետո  նա Երեւանի Պուշկինի 4 հասցեում գտնվող  արվեստանոցում իր ընկերների հետ շարունակում է ստեղծագործել:
Արվեստագետը  պատերազմում կանգնում է երկվության առջեւ:
Ի՞նչ հետք թողեց  պատերազմը գեղանկարչի վրա:
«Սկզբում եղել ենք «Եղնիկներ »-ում, հետո` Լաչինի շրջակայքում  գտնվող  «Դժոխքի ձոր »-ում: Մինչ այդ ես ծառայել էի Քարվաճառում եւ ծանոթ էի Արցախին: Սկզբում ութ հոգով էինք, մեր ամենամեծ ձեռքբերումն այն է, որ բոլորս էլ ողջ ենք վերադարձել: Կռվել եմ  «Կալաշնիկով» ավտոմատով: Ես իրականում չէի ցանկանա պատերազմի մասնակից լինել, քանի որ դրանից հետո իմ ողջ կյանքն է փոխվել: Թե՛ լավ առումով, թե՛ վատ առումով պատերազմն իր հետքն է թողել: Ես ավելի շատ կցանկանայի խոսել լավ բաներից, չհիշել բացասականը: Համենայնդեպս` ոչ մեկի մեջ ես վախ չեմ նկատել առաջնագծում: Եղել է անկազմակերպություն, ինչի մասին տեղյակ ենք: Բայց բոլորն իրար թեւ ու թիկունք էին կանգնել»,- հիշում է  Սեյրանը:
Գեղանկարիչն ասում է, որ պատերազմի կեսերից հասկացան, որ ոչ մի լավ բան պետք չէ ակնկալել: Մինչեւ վերջին վայրկյանը, սակայն, իրենք դեռ հավատում էին, որ հնարավոր է հաղթել, ոգեղենությունը շատ էր: Պատերազմի մասնակիցները, Սեյրանի ասելով,  ո՛չ հետեւել են, ո՛չ էլ   տեղյակ են եղել, թե  ԶԼՄ-ներն ինչ են հաղորդում, մյուսներն ինչ են ասում, իրենք կռվում էին:
«Եթե պատերազմը ճիշտ ղեկավարվեր, ապա կարող էինք մեր տարածքները պահել, համարում եմ, որ այդ յոթ շրջաններն էլ մերն են: Ես անկախության սերունդն եմ ներկայացնում, ծնվել եմ 1995թ., ոչ մի թիզ հողական եմ»,- ասաց Սեյրանը:
Հրանտ Մաթեւոսյանն ասում էր, որ եղեռնի մասին գրել չի կարող, քանի որ անկողմնակալ լինել չի կարող:
«Հրանտ Մաթեւոսյանը շատ ճիշտ է ասել: Նման արհավիրքները հնարավոր չէ նկարել, դրանց  մասին  գրել , ինչ-որ ձեւով նկարագրել: Ես, իհարկե, սկսեցի նկարել, եւ այդ թեմային վերաբերող շարք եմ պատրաստել, որը կցուցադրեմ գարնանը: Բայց  շարքը նվիրված է ոչ թե բուն պատերազմին, ոչ թե նրան, թե այնտեղ ինչ է կատարվել, այլ նրան, թե պատերազմից հետո ինչ է ապրում մեր հասարակությունը: Պատերազմի 44-օրյա ընթացքը  աշխարհում հերթական պատերազմն էր, տեղի են ունենում սպանություններ, զավթումներ, հաղթանակներ, պարտություններ  եւ այլն: Շատ կարեւոր է մարդկանց ապրումները, հույզերը եւ դեպրեսիան արտացոլել պատերազմից  հետո: Հետպատերազմյան շրջանն իրականում շատ ավելի բարդ է, քան բուն պատերազմի ընթացքը: Պատերազմի ժամանակ բոլորս դուխով ենք, բոլորս առաջ ենք գնում, դիմում ենք անձնազոհության: Սակայն շատ կարեւոր է, թե պատերազմից հետո ինչպես ենք փորձում վերականգնել այդ կորուստները, հատկապես` պարտությունից  հետո: Կյանքը մեզ լավ դաս տվեց, մենք մեզ շատ էինք գերագնահատում: Եվ այդ դասը պետք էր, որ ամեն ինչ վերաիմաստավորվի: Մենք պետք է մտածենք, թե ինչ է պետք անել, որ պատերազմ չլինի առհասարակ: Եվ դրա համար ամենակարեւոր  հիմքերից  մեկն էլ մշակույթն է »,- նշում է մեր զրուցակիցը:
Ժամանակին փորձեր արվել են, որպեսզի հայ, ադրբեջանցի, թուրք արվեստագետները  համագործակցեն  միմյանց հետ:
«Նման փորձ չեմ ունեցել, բայց չեմ էլ պատկերացնում այս պահին նման համագործակցությունը, որովհետեւ ապրումները դեռ թարմ են: Գիտակցական մակարդակում, որ դու ունես թշնամի, բայց հանուն խաղաղության պետք է գտնել ինչ-որ եզրեր, միգուցե փորձես համերաշխության եզրեր գտնել: Ինձ համար հիմա դա բարդ  խնդիր է, թեեւ ամեն դեպքում ցանկանում եմ, որ խաղաղություն լինի: Հաշտության պետք է գնալ միանշանակ, բայց ոչ գլուխը կախելով, նվաստանալով»,-  ասում է արվեստագետը:
Նախորդ նյութը«ՔՊ»-ն նախագահի պաշտոնում կառաջադրեն Վահագն Խաչատուրյանի թեկնածությունը
Հաջորդ նյութը«Եթե կար նահանջ հրամանը, ինչի՞ էր հրամանատարը 110 հոգուն իջացնում, իսկ 9-ին՝ ոչ»․ Հին Թաղերի զոհերը
Հայաստանում մեկ շաբաթում գրանցվել է Covid-19-ի 1431 դեպք. մահացել է 4 մարդ
«Նուբարաշեն» ՔԿՀ-ում դատապարտյալ է մահացել
Ադրբեջանի լայնածավալ ագրեսիայի հետևանքով 7600 մարդ հարկադրված լքել է իր տունը․ ՀՀ կառավարություն
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայաստանում մեկ շաբաթում գրանցվել է Covid-19-ի 1431 դեպք. մահացել է 4...
«Նուբարաշեն» ՔԿՀ-ում դատապարտյալ է մահացել
Edit with Live CSS
Write CSS OR LESS and hit save. CTRL + SPACE for auto-complete.